PIECES A L'APPUI. 



Dames sont a qui on ne peut 

 Assez d'honneur et de bien rendre , 

 Ne homme tant pour penser veult 

 Qui peut leur dignite comprendre. 

 Car si tout que nature engendre 

 Fust clerc comme saint Augustin 

 Et chascun y voulsist entendre , 

 Si n'y sauroit-on trouver fin. 



Tout est fait pour homme servir 

 Et homme est fait pour servir dame ; 

 II ne s'en peul desasservir, 

 II est sien jusqu'au partir 1'ame. 

 La dame en est la haulte game , 

 Car elle est maistresse du maislre; 

 Qui ne le croit doit estre infame 

 Et ne doit plus en honneur estre. 



La dame est mieulx dame de tout 

 Que 1'omme qui en est seigneur ; 

 Combicn que povhoir d'omme esl moult, 

 S'est povhoir de dame greigneur; 

 Car 1'omme laisse en sa faveur 

 Tout ce qui luy est ordonne, 

 Quant de volente et de cuer 

 S'est a elle du tout donne. 



Puisque si grant chose est de dame 

 Que plus grant ne pent devenir , 

 Or ne scay-je pas , par mon ame, 

 L'omme est digne d'y parvenir , 

 S'il ne devoit ja advenir 

 A autre chose qu'estre sien 

 Et deust-il en ce point mourir 

 S'il est heureux sur toute rien. 



Douche ne pent montrer ne dire , 

 Entendement ne sens comprendre, 

 Ne cuer penser , ne main escrire , 

 Ne parchemin, ne livre prendre, 



Ne nul hault engin entreprendre , 

 Sentement , ne science d'ame . 

 Ne tous les clercs du monde aprendre 

 La valeur d'une bonne dame. 



C'est ce qu'on ne peut trop loner , 

 Ne Irop cherir sans nul amer , 

 Ne trop prisier , ne advouher , 

 Ne trop ne assez reclamer, 

 Trop exaulser, ne trop famer 

 Ne trop honnourer en tous lieux , 

 Ne trop servir, ne trop amer , 

 Apres Dieu et les saints des cieulx. 



Dames valent mieulx mille fois 

 Que Tullus en son beau langage , 

 Ne que Hector le trojanoys , 

 Ne qu'Hercules en vasselage , 

 Ne qu'Absalon en son courage , 

 Ne que Priam en sa richesse , 

 Ne qu'en sens Salomon le sage , 

 Ne qu'Alexandre en sa largesse , 



S'un homme avoit la leaulte 

 De David et magnificence, 

 Et de Narcissus la beaulte , 

 Et d' Abraham 1'obedience , 

 Et de Job la grant pacience, 

 Et d'Achilles le hault vouloir , 

 Pour avoir sa benivolance , 

 A peine la peut-il valoir. 



Pour finale conclusion , 

 D'autres vertus ung milion 

 Ont, que je ne scay raconter; 

 Et , pour la vcrite compter , 

 Dames sont ung tresor ytel 

 Que, si Dieu , qui est imraortel 

 Et en puissance tant habonde , 

 Avoit crcc ce mortel monde 



